jkorsvik/nowiki_second_scrape_merged huggingface dataset:
Yantan-demningen

Yantan-demningen er en demning med vannkraftverk under bygging på elva Hongshui He, en kildeelv til Perlefloden i Guangxi-provinsen i det sørlige Kina. Anlegget ligger 234 km fra Nanning. Arbeidet med demningen er påbegynt og ved igangsettelse skal vannkraftverket ha en kapasitet på 1.210 MW, som gjennom en utvidelse som startet i 2011 med ekstra 2 x 300 MW økes til i alt 1.819 MW. Det skal demmes opp inntil 26,1 millioner m³ vannmasser over et areal på 107,5 km². Årsproduksjonen skal bli 5,66 TWh.
Demningen er en steinfyllingsdam med betongdekke (RCC), en gravitasjonsdam som er 110 meter høy og 525 meter lang. Den gir også flomkontroll i området, og kan passeres med skip.


== Se også ==
Liste over verdens største vannkraftverk


== Eksterne lenker ==
Roller Compacted Concrete Dams - Spancold, Chincold, 2003, side 17. Besøkt 6. januar 2012.
MD&A database over RCC betongdemninger, Kina - besøkt 8. januar 2012.
China Water – «Yantan Hydropower Station».
Beskrivelse hos Industcards – med foto. Besøkt 27. desember 2011.
Wujiangdu-demningen

Må ikke forveksles med Wujiang Silin-demningen i naboprovinsen Guangxi.Wujiangdu-demningen er en demning med vannkraftverk under videre utbygging i elva Wujiang i Guizhou-provinsen i det sentrale Kina. Kraftanlegget ligger i distriktet Zunyi og hovedkontoret i byen av samme navn. Det installeres 5 generatorer og ved full igangsettelse skal vannkraftverket ha en kapasitet på 1130 MW. 
Demningen ble ferdigstilt og fylt første gang i 1979, og er 165 meter høy, og den høyeste som noensinne er bygd i et kalksteinsområde i Kina. Den er 395 meter lang, og hele reservoaret – Wujiangdu-reservoaret – har et vannvolum på 2,1 km³.


== Eksterne lenker ==
CHD – Wujiangdu vannkraftverks hjemmeside.
Pure and Applied Geophysics – Hu Yuliang, Liu Zuyuan, Yang Oingyuan, Chen Xiancheng, Hu Ping, Ma Wentao og Lei Jun, Institute of Geology, State Seismological Bureau, Beijing: «Induced seismicity at wujiangdu reservoir, China: a case induced in the karst area», Vol 147, Nr 2, 1996.
Hydro development along the Upper Yangtze and tributaries. Probe International. Besøkt 23. juli 2010.
Beskrivelse hos Industcards – med foto. Besøkt 27. desember 2011.
Sanbanxi-demningen

Sanbanxi-demningen er en demning med vannkraftverk i elva Qingshui i den sørøstre Guizhou-provinsen, sørlige i Kina. Denne elva renner østover inn i Hunan-provinsen som ei sideelv til Yuan Jiang, som igjen renner ut i Chang Jiang fra sør. Ved igangsettelse hadde vannkraftverket en kapasitet på 1 000 MW, fordelt på fire like store turbiner.
Demningen er en betongdekket steinfyllingsdam (CFRD), og er ca. 185 meter høy og 424 meter lang. Arbeidet startet i 2002, og første generator ble igangsatt i 2006.


== Eksterne lenker ==
HydroChina Zhingnan Co - «Detail-Sanbanxi HPP».
China's highest CFRD's – China Comittee on Large Dams (Chincold). Besøkt 10. januar 2012.
Yixing vannkraftverk

Yixing vannkraftverk består av to demninger og et pumpekraftverk under bygging i Huai-vassdraget i Jiangsu-provinsen i det østlige Kina. Arbeidet med demningen er påbegynt og ved igangsettelse skal vannkraftverket ha en kapasitet på 1000 MW, fordelt på fire turbiner.  Det vil også bygges en nedre Yixing II-demning for mottak av spillvann fra kraftverket.


== Eksterne lenker ==
DG Market - «Yixing Pumped Storage Power Station Project».
Inderøy Gårdsbryggeri

Inderøy Gårdsbryggeri ble grunnlagt i 2007 av Per Morten Kvam og Steinar Kvam i Inderøy kommune i Trøndelag fylke. Den første bryggingen skjedde 1. desember 2007.
Alt ølet er upasteurisert og inneholder derfor levende gjær. Det gir en lang holdbarhet og et fyldigere øl. Det tilsettes ikke kullsyre, all kullsyren i ølet produseres av ettergjæringen som skjer i flasken. I 2018 ble det produsert om lag 40 000 liter øl.


== Øltyper ==
Bryggeriet lager blant annet følgende øltyper som alle er av typen real ale, en sjeldenhet i moderne norsk ølbrygging:

Ankerøl: 4,5 %, Porter
Barsk: 4,5 %, India Pale Ale
Farmannsøl: 4,5 %, Outmeal Stout
Gårdsøl: 4,5 %, økologisk øl inspirert av tysk pils
Hommeløl: 4,5 %, inspirert av engelsk best bitter
Kvamsholmer: 4,5 %, Kölsch
Kvitweiss: 4,5 %, Weissbier
Soddøl: 4,5 %, English Pale Ale
Nisseøl: 4,5 %, Dunkel


== Referanser ==


== Eksterne lenker ==
(no) Offisielt nettsted 
(en) Inderøy Gårdsbryggeri på RateBeer 
(no) Presentasjon på visitnorway.no
VM i landeveissykling 2006

VM i landeveissykling 2006 ble arrangert i Salzburg, Østerrike i perioden 19. til 24. september.


== Menn ==
Herreklassen hadde disse rittene:


=== Landeveisritt, 265,2 km ===


=== Temporitt, 50,8 km ===


=== Landeveisritt U23 ===


=== Temporitt U23, 33,5 km ===


== Kvinner ==


=== Landeveisritt, 138,8 km ===


=== Temporitt, 25,15 km ===


== Medaljestatistikk ==


== Eksterne lenker ==
Offisielt nettsted 
(en) 2006 UCI Road World Championships – kategori av bilder, video eller lyd på Commons 
Resultater og referater hos Cyclingnews
Sean Kingston

Kisean Jamal Anderson (født 3. februar 1990 i Miami i Florida), best kjent under artistnavnet Sean Kingston, er en amerikansk-jamaicansk sanger. Han hadde en verdenshit med singelen «Beautiful Girls» i 2007. Siden har han hatt mange hiter med andre kjente artister, blant annet «Letting Go» med Nicki Minaj og «Eenie Meenie» med Justin Bieber.


== Diskografi ==


=== Album ===
Sean Kingston (2007)
Tomorrow (2009)
Back 2 Life (2013)


=== Mikstaper ===
My Time (2009) (føralbum til Tomorrow)
Yesterday (2010)
King Of Kingz (2011)


== Referanser ==


== Eksterne lenker ==
Offisielt nettsted 
(en) Sean Kingston – kategori av bilder, video eller lyd på Commons 
(en) Sean Kingston på Internet Movie Database 
(da) Sean Kingston på Filmdatabasen 
(en) Sean Kingston hos Rotten Tomatoes 
(en) Sean Kingston hos The Movie Database 
(en) Sean Kingston på Discogs 
(en) Sean Kingston på MusicBrainz 
(en) Sean Kingston på Spotify 
(en) Sean Kingston på Songkick 
(en) Sean Kingston på Genius — sangtekster 
(en) Sean Kingston på AllMusic 
Sean Kingston på Twitter 
Sean Kingston på Instagram 
Sean Kingston på YouTube 
Sean Kingston på Myspace 
Anmeldelse av «Fire Burning» på DailyMusicGuide.com
Have You Ever Been Lonely?

«Have You Ever Been Lonely?» er en amerikansk populærmusikksang med melodi av Peter DeRose og med tekst av Billy Hill (under psevdonymet George Brown). Den ble publisert i 1932.
Ted Lewis og Ray Noble med vokalist Al Bowlly gjorde suksesfulle innspillinger i 1933. En mindre krig mellom coverinnspillinger forekom i 1955 mellom Jaye P. Morgan og Karen Chandler.En elektronisk redigert duett mellom Jim Reeves og Patsy Cline, som aldri spilte inn plater sammen mens de levde, ble en Top 10 country and westernhit i begynnelsen av 1980-årene.
«Have You Ever Been Lonely?» har blitt innspilt av mange sangere og har blitt en standard.


== Norske versjoner ==
Arne Bendiksen skrev den norske teksten. På norsk bærer den tittelen «Har du aldri vært ensom?». Han spilte den inn på singlen Triola TN 45-151 og EP-platen Triola TNEP 1034.Kirsti Sparboe har også spilt inn sangen. Den ble utgitt på  singlen Triola TN 453 i 1966.


== Listeplassering ==
«Have You Ever Been Lonely?» lå på en 94.-plass på den amerikanske Billboard Hot 100-listen med den britiske jentegruppa The Caravelles i 1964.


== Referanser ==
Fortjenstordenen

Fortjenstordenen er en generisk betegnelse på ordener i mange land, men er også navn eller betegnelse på en rekke spesifikke ordener (alfabetisk etter land):

Chiles fortjenstorden
Den nasjonale fortjenstorden (Frankrike)
Republikken Italias fortjenstorden
Litauens fortjenstorden
Adolf av Nassaus sivile og militære fortjenstorden (Luxembourg)
Den Kongelige Norske Fortjenstorden
Fortjenstordenen (Pakistan)
Republikken Polens fortjenstorden
Fortjenstordenen (Portugal)
Pour le Mérite (Preussen)
Fortjenstordenen (Senegal)
Den sivile fortjenstorden (Spania)
Order of Merit (Storbritannia)
Forbundsrepublikken Tysklands fortjenstorden
Republikken Ungarns fortjenstorden
Ærestegnet for fortjenester (Østerrike)
Brentwood (Los Angeles)

Brentwood er en bydel på vestkanten i Los Angeles i den amerikanske delstaten California. Den må ikke forveksles med Brentwood, i San Francisco Bay Area eller Brentwood-området i Victorville.
Brentwood ligger ved foten av Santa Monica Mountains, med Interstate 405 i øst, Wilshire Boulevard i sør, bygrensen til Santa Monica i sørvest, grensen til Topanga State Park i vest og Mulholland Drive langs åssiden i nord.
Nærliggende bydeler og byer er blant annet Pacific Palisades i vest, Santa Monica i sør, West Los Angeles og Sawtelle i sørøst, Westwood i øst, Bel Air i nordøst og Encino i nord.


== Eksterne lenker ==
Brentwood Homeowners Association
Brentwood Park Property Owners' Association
Brentwood Village
San Vicente Boulevard
Harald Schmid

Harald Schmid (født 29. september 1957 i Hanau Tyskland) er en tidligere tysk friidrettsutøver.
Schmid var i sin aktive karriere en av verdens beste 400 meter løpere. Han blir særlig husket for sine mange dueller med Edwin Moses. Duellen med Moses under VM i Roma i 1987 er rangert som en av de fremste duellene innen friidrett i forrige århundre. Schmid vant bronsemedalje på 4 x 400 m under OL i 1976 i Montréal samt bronsemedalje på 400 m hekk i OL i 1984 i Los Angeles.
Under VM 1983 i Helsingfors tok han sølvmedaljer på både 400 m hekk og 4 x 400 m stafett.
I EM har han hele 5 gullmedaljer (3 individuelle og 2 i stafett) og en sølvmedalje i stafett. Hans personlige rekord på 400 m hekk er på 47.48 s (1982,1987).


== Referanser ==


== Eksterne lenker ==
(de) Harald Schmid – Munzinger Sportsarchiv 
(en) Harald Schmid – Olympedia 
(en) Harald Schmid – Sports-Reference (OL-resultater – arkivert) 
(en) Harald Schmid – World Athletics
Aleksandr Kharlov

Aleksandr Kharlov (russisk; Алекса́ндр Ха́рлов, født 18. mars 1958 i Tasjkent) er en tidligere friidrettsutøver fra Usbekistan som representerte Sovjetunionen, best kjent for å vinne bronsemedalje under VM 1983 i Helsingfors på 400 meter hekk. Han har en personlig rekord på 48.78 sekunder fra et stevne i Moskva 20. juni 1983.


== Referanser ==


== Eksterne lenker ==
(en) Aleksandr Kharlov – Olympedia 
(en) Aleksandr Kharlov – Sports-Reference (OL-resultater – arkivert) 
(en) Aleksandr Kharlov – World Athletics 
(en) Aleksandr Kharlov – Track and Field Statistics
TCL Chinese Theatre

TCL Chinese Theatre er en kino som ligger på 6925 Hollywood Boulevard i Hollywood, ved siden av den kjente Hollywood Walk of Fame. Kinoen het opprinnelig Grauman's Chinese Theatre, men fra 1973 til 2001 ble den kalt Mann's Chinese Theatre. Det nåværende navnet ble offisielt 11. januar 2013, etter at TCL Corporation kjøpte navnerettighetene.Bygningens opprinnelige navn – Grauman's Chinese Theatre – henspiller på skuespilleren Sid Grauman, som tok initiativet til etableringen og var en av de første eierne.
Grauman og hans forretningspartnere hadde allerede bygget to andre kinoer i Los Angeles. Nede i sentrum lå Million Dollar Theatre, og ved Hollywood Boulevard hadde de åpnet en annen kino, Grauman's Egyptian Theatre, i 1922. Den kinoen ble svært innbringende, og entreprenørene besluttet å bygge enda en kino noen kvartaler unna. Byggingen av Grauman's Chinese Theatre startet i januar 1926, og byggearbeiden pågikk i over 18 måneder å bygge. Den nye kinoen ble innviet 18. mai 1927 med premierevisning av Cecil B. DeMilles film The King of Kings. I årenes løp har det funnet sted en rekke andre premierer, bursdagsfester og tre Oscar-utdelinger i denne kinobygningen.


== Etableringen ==
Bygningen ble tegnet av et team fra arkitektkontoret Meyer & Holler med Raymond M. Kennedy som sjefsarkitekt. Det var eiendomsmogulen Charles E. Tobermans idé at den nye kinoen skulle ligne et kinesisk palass.
Sid Grauman eide en tredjedel av aksjene i Chinese Theatre da kinoen stod ferdig. De øvrige aksjeeierne var skuespillerparet Douglas Fairbanks og Mary Pickford samt Howard Schenk.


== Fortauet foran bygningen ==
Blant kinoens kjennemerker er betonghellene som ligger på fremsiden, med signaturene og hånd- og fotavtrykkene til kjente filmpersonligheter fra 1920-årene og frem til i dag.


== Referanser ==


== Eksterne lenker ==
(en) Offisielt nettsted 
(en) Grauman's Chinese Theatre – kategori av bilder, video eller lyd på Commons 
Kart over kjendisenes hånd- og fotavtrykk
Klikkbart kart over kjendisenes hånd- og fotavtrykk
Historiske bilder av Grauman's Chinese Theatre
Therese Aune

Therese Aune (født 3. mai 1987 i Oslo) er en norsk artist og låtskriver. Aune albumdebuterte i 2012 med albumet Billowing Shadows, Flickering Lights, og har opptrådt på flere store festivaler blant andre Slottsfjellfestivalen og by:Larm. Høsten 2008 ble hun kåret til Ukas Urørt og låten «Chameleon» ble hyppig spilt på NRK P3. Etter hennes opptreden på bylarm 2008 ble Aune som en av tre norske artister booket til den islandske festivalen Iceland Airwaves.Aune har gått musikklinja på Foss videregående skole, og begynte i 2008 på jazzlinja ved Musikkonservatoriet i Trondheim.Therese Aune ble våren 2012 signert på det norske indielabelet Riot Factory som ga ut debutalbumet hennes november 2012.
Hun skrev musikken til TV-serien Nudes som gikk på NRK i 2019. For musikken vant hun Gullruten 2020 i klassen beste originalmusikk.


== Referanser ==


== Eksterne lenker ==
Offisielt nettsted 
Offisielt nettsted 
Therese Aune hos MySpace
Jeanne Shaheen

Jeanne Shaheen (født Cynthia Jeanne Bowers 28. januar 1947 i Saint Charles i Missouri) er en amerikansk demokratisk senator som representerer delstaten New Hampshire. Hun var guvernør i New Hampshire fra 1997 til 2003, og er den eneste kvinnen i USAs historie som har vært både senator og guvernør. 
Hun stilte til senatorvalg i 2002 mot John E. Sununu, som hun tapte med 47 % av stemmene mot Sununus 51 %. I 2008 stilte hun igjen mot Sununu, og denne gangen vant hun med 52 % av stemmene. Hun ble senator 3. januar 2009.


== Referanser ==


== Eksterne lenker ==
(en) Offisielt nettsted 
(en) Offisielt nettsted 
(en) Jeanne Shaheen – kategori av bilder, video eller lyd på Commons 
Jeanne Shaheen på Twitter 
Jeanne Shaheen på Facebook 
Jeanne Shaheen på Instagram 
Jeanne Shaheen på YouTube 
(en) Jeanne Shaheen hos Amerikas forente staters kongress' biografiske kartotek 
Nettside hos Senatet.
Tema (musikk)

Et tema er materialet, vanligvis en gjenkjennelig melodi, som hele eller deler av en komposisjon er basert på. I motsetning til et motiv er et tema vanligvis en fullstendig frase eller en periode. Temaer vokser fram gjennom bruken av motiver og blir bearbeidet og omvandlet i et musikkstykke, sats eller satsdel. 
Temaet har som musikalsk enhet spilt en viktig rolle i komposisjonen av europeisk musikk siden renessansen, og særlig siden barokken og wienerklassisismen. Ikke all musikk har temaer som grunnleggende element, i muntlig overlevert folkemusikk snakker man ikke om temaer, men heller om karakteristiske sang- dans- og melodiformer.
Begrepet tema er særlig fremtredende i den strenge fugeformen som er typisk for barokkmusikken: Fugen begynner alltid med en enkeltstemme som introduserer temaet. Ytterligere stemmer kommer til og tar opp temaet, gjentar det på andre tonetrinn og det veves sammen med de øvrige stemmene. Temaet er det vesentligste, men ikke eneste, materialet som blir bearbeidet videre kompositorisk og som bestemmer verkets forløp. Gjennom dette kan det i henhold til de kontrapunktiske reglene forvandles på en mengde forskjellige måter.  
I klassisismen har temaet den sentrale plassen i sonatesatsformens eksposisjon. Der opptrer den som en akkompagnert, stort sett strengt symmetrisk oppdelt melodi. Et nytt kontrasterende tema blir gjerne introdusert etter det første, og med utgangspunkt i motiver og figurer fra begge temaene utvikler komponisten den midtre delen av en sonatehovedsats, den såkalte gjennomføringen, før det første temaet gjentas i reprisen, og stykket avsluttes. 
I romantikken ble temaet som en selvstendig melodisk-harmonisk ide håndhevet mindre strengt, slik at det mistet sin klart avgrensede kontur. Hos Schumann spilte for eksempel idealet om en «uendelig», evigvarende melodi en viktig rolle.


== Se også ==
Temadualisme
Menton

Menton er en kommune i departementet Alpes-Maritimes i regionen Provence-Alpes-Côte d'Azur sørøst i Frankrike.


== Bakgrunn ==
Menton er en kystby som ligger på den franske rivieraen mellom Monaco og Italia. Byen har knapt 30 000 innbyggere og ligger utstrakt langs havet øst for Cap Martin. Stedet er veldig populært blant engelskmennene, som tidlig på 1900-tallet begynte å bygge flere storslagne hotell rundt bykjernen. I dag er de fleste av disse hotellene ombygget til leiligheter, og Menton er et ganske stille sted sammenlignet med de andre større tettstedene langs rivieraen.
Den eldste delen av Menton klatrer oppover langs en bratt klippe, og her er husene nesten bygget oppå hverandre. På vei opp langs klippen passerer man to vakre barokkirker, og lengst oppe ligger kirkegården. Det moderne Menton, med vakre gamle hus langs en elegant bulevard og svingete gågater med butikker og restauranter ligger nedenfor klippen. Øst for klippen ligger en stor småbåthavn som vender mot den italienske grensen en kilometer borte.
Til severdighetene hører det lille og trivelige Jean Cocteau-museet ved vannet og markedshallen helt inntil, i tillegg til gamlebyen. I februar hvert år organiserer man den berømte sitronfestivalen, da man bygger opp enorme skulpturer av bare sitroner. Menton har et av rivieraens mest fordelaktige mikroklima, og været er varmt og solrikt nesten hele året.


== Befolkningsutvikling ==
Antall innbyggere i kommunen Menton


== Referanser ==


== Eksterne lenker ==
Offisielt nettsted 
(en) Menton – kategori av bilder, video eller lyd på Commons 
(en) Menton – galleri av bilder, video eller lyd på Commons 
Kommunedata INSEE
Pus – Kåt som faen!

PUS – Kåt som faen! er Jan-Erik Fjells første roman. Boken handler om Herman Andresen, en 20 år gammel gutt som kun tenker på to ting: seg selv og damer. Ettersom det er lenge mellom hver dame det er verdt å satse på, synes Herman det er fint at det er langt kortere mellom dem som kun er et hakk i dashbordet – som til nå har 44 hakk. Livet er enkelt og ukomplisert, helt til den narsissistiske holdningen ikke bare ødelegger for andre, men også for ham selv.
Hovedpersonen i boka, Herman Andresen, skal være basert på en person forfatter Jan-Erik Fjell kjenner. Det er ikke offentliggjort hvem denne personen er. I et radiointervju sendt på flere kanaler i Østfold, ble Fjell intervjuet sammen med denne personen. I intervjuet blir personen omtalt som Herman, samme fornavn som hovedpersonen i romanen. Dette for å ikke avsløre hans egentlige identitet.


== Referanser ==
17. serierunde i Adeccoligaen 2009

17. serierunde i Adeccoligaen 2009 startet søndag 2. august med syv kamper klokken 18:00. Runden ble avsluttet tirsdag 4. august klokken 19:35 med Kongsvinger mot Nybergsund.


== Fakta ==


== Referanser ==
18. serierunde i Adeccoligaen 2009

18. serierunde i Adeccoligaen 2009 startet søndag 9. august med seks kamper klokken 18:00. Runden ble avsluttet tirsdag 11. august, med én kamp klokken 19:00 og én kamp klokken 19:35.


== Fakta ==


== Referanser ==
Flammeblåsing

Flammeblåsing er en kunst som omhandler å skape en ildkule ved å blåse brennbar væske på en åpen flamme. Flammen holdes vanligvis en armlengde borte fra ansiktet, og utblåsningen må være kraftig og skyete. Kunsten hadde sin opprinnelse i India. 


== Risiko ==
Selv om flammeblåsing ikke skal være særlig vanskelig å lære, blir det betraktet som den farligste av alle ildkunster, og ikke kun på grunn av risikoen for å bli brent. For å senke risikoen, må flammeblåsere unngå eksplosiv væske, som alkohol, sprit-basert væske og petrokjemikalier. Den vanlige væsken som bruker er ren lampe-olje, eller Pyrofluid.
Vindretning er ekstremt viktig hvis man skal blåse flammer. Artister avgjør vanligvis vindens retning ved å se på flammen. Hvis flammen ikke beveger seg i en bestemt retning, er det relativt trygt å blåse. Hvis flammen derimot beveger seg i en bestemt retning, er det farlig å blåse den motsatte veien. 
Artister har som oftest en klut eller tøybit for å tørke bort væsken fra munn og ansikt. Artister med ansiktshår må være ekstra forsiktige, ettersom hår lett tar fyr. Mange artister velger å bruke vernebriller mens de blåser, for å beskytte øynene både mot væske og selve flammen. Klesplagg av polyester bør unngåes, siden dette lett smelter. Også klesplagg av 100% bomull bør unngåes, siden dette lett tar fyr. 
Selv gjennomført korrekt, kan artister bli utsatt for:

Dødsfall
Alvorlige brannskader
Kreft
Tannproblemer
Magesår
Vevskader
Forgiftning
Kjemisk lungebetennelse
Akutt respirasjonssvikt
Hodepine og svimmelhet
Kvalme, diarè, oppkast og magesmerter
Tørrhoste
X-type-asteroide

X-type-asteroider er en asteroidespektralklasse innen X-gruppen, som inneholder flere typer asteroider med lignende spektra, men sannsynligvis ganske forskjellig sammensetning.


== Tholen-klassifisering ==
I Tholen-klassifiseringen inneholder X-gruppen disse typene:

E-typen
M-typen
P-typenSiden albedo i dette klassifiseringssystemet er avgjørende for å skille mellom de ovennevnte typene, ble noen objekter som det ikke fantes tilgjengelig albedo-informasjon om tildelt en X-type. Et eksempel på dette er 50 Virginia.


== SMASS-klassifisering ==
SMASS-klassifiseringen
bruker ikke albedo, men flere spektraltyper skilles på grunnlag av spektrale særtrekk som var for svake til å være synlige i ECAS-undersøkelsen som lå til grunn for Tholen-klassifiseringen. X-gruppen inneholder disse typene:

X-typen – «kjerne»-typen som omfatter asteroider med de mest «typiske» spektra.
Xe-typen – med spektra som inneholder et moderat bredt absorpsjonsbånd rundt 0,49 μm. Det har blitt foreslått at dette indikerer tilstedeværelse av troilitt (FeS). Det er en viss korrelasjon mellom denne gruppen og Tholens E-type.
Xc- og Xk-type-asteroider – inneholder et bredt konvekst spektralt trekk i området 0,55 μm til 0,8 μm (dvs. økt fluks i dette området). Disse spektrene tenderer mot å være overgangsformer mellom kjerne-X-typen og C- og K-typene.Bortsett fra for Xe-typen er det ingen signifikant korrelasjon mellom inndelingen av disse SMASS-typene og Tholens E-, M- og P-type-asteroider. Alle typene i X-gruppen inneholder en miks av asteroider som i Tholen er klassifisert som enten E-, M- eller P-type-asteroider.


== Kilder ==
S. J. Bus and R. P. Binzel Phase II of the Small Main-belt Asteroid Spectroscopy Survey: A feature-based taxonomy, Icarus, Vol. 158, s. 146 (2002)
19. serierunde i Adeccoligaen 2009

19. serierunde i Adeccoligaen 2009 starter søndag 16. august med syv kamper klokken 18:00. Runden ble avsluttet tirsdag 18. august klokken 19:35 med HamKam mot Sogndal.


== Fakta ==


== Referanser ==
20. serierunde i Adeccoligaen 2009

20. serierunde i Adeccoligaen 2009 startet søndag 23. august med syv kamper klokken 18:00. Runden ble avsluttet tirsdag 25. august klokken 18:15 med Moss mot Hønefoss.


== Fakta ==


== Referanser ==


== Kilder ==
Adeccoligaen 2009 – Serierunder www.fotball.no Besøkt 6. mars 2012.
Alta - HamKam www.fotball.no Besøkt 6. mars 2012.
Løv-Ham - Haugesund www.fotball.no Besøkt 6. mars 2012.
Mjøndalen - Sarpsborg 08 www.fotball.no Besøkt 6. mars 2012.
Nybergsund IL-Trysil - Bryne www.fotball.no Besøkt 6. mars 2012.
Sogndal - Notodden www.fotball.no Besøkt 6. mars 2012.
Stavanger - Kongsvinger www.fotball.no Besøkt 6. mars 2012.
Tromsdalen - Skeid www.fotball.no Besøkt 6. mars 2012.
Moss - Hønefoss www.fotball.no Besøkt 6. mars 2012.